ไรอันแอร์ พักใช้งานเครื่องโบอิ้ง 737-800s 3 ลำ พบรอยแตกบนเครื่องบิน
(ภาพประกอบ),สายการบินโลว์คอสต์ ไรอันแอร์ พักใช้งานเครื่องบินโบอิ้ง 737-800s 3 ลำ พบรอยแตกระหว่างปีกกับลำตัวเครื่องบิน,เมื่อ 6 พ.ย. 62 เว็บไซต์,เดลี่เมล ,รายงานว่า สายการบินไรอันแอร์ ซึ่งเป็นสายการบินโลว์คอสต์ของไอร์แลนด์ ต้องยกเลิกการใช้งานเครื่องบินโดยสารโบอิ้ง 737 จำนวน 3 ลำ หลังพบรอยแตกระหว่างปีกกับลำตัวเครื่องบิน จนกว่าจะมีการซ่อมแซมให้เรียบร้อย,สำหรับเครื่องบินโบอิ้ง 737-800s 2 ลำที่พบรอยแตกระหว่างปีกกับลำตัวเครื่องบิน ได้ถูกส่งไปซ่อมที่แคลิฟอร์เนียในสหรัฐฯ ขณะที่โบอิ้งลำที่ 3 ที่พบรอยแตก จะเก็บไว้ที่สนามบินสแตนสเต็ดในอังกฤษ,เดลี่เมลแจ้งว่า สายการบินไรอันแอร์ได้ดำเนินการตรวจเช็กเครื่องบินโดยสารรุ่น 737 ตามคำสั่งของสำนักงานการบินพลเรือนสหรัฐฯ (FAA) ที่สั่งให้สายการบินต่างๆ ตรวจสอบเครื่องบินโบอิ้ง 737 รุ่นที่เก่ากว่ารุ่น 737s ซึ่งถูกใช้งานให้บริการผู้โดยสารขึ้นและลงจอดกว่า 30,000 เที่ยว โดยสำนักงานการบินพลเรือนสหรัฐฯ คาดการณ์ว่าจะมีเครื่องบินโบอิ้ง 737 รุ่นเก่ากว่า 737s  อาจมีรอยแตกที่ลำตัวเครื่องบินราว 5% ประมาณ 50 ลำ,ด้านโฆษกของสายการบินไรอันแอร์ เผยกับนักข่าว Mail Online ว่า ทางสายการบินไรอันแอร์ได้ร่วมมืออย่างเต็มที่ตามคำสั่งของ FAA โดยได้ดำเนินการตรวจสอบเครื่องบินรุ่นเก่าที่สุดที่มีอยู่ 70 ลำเสร็จเรียบร้อยแล้ว และพบรอยแตกบนเครื่องบินไม่ถึง 5%.
สายการบินโลว์คอสต์ ไรอันแอร์ พักใช้งานเครื่องบินโบอิ้ง 737-800s 3 ลำ พบรอยแตกระหว่างปีกกับลำตัวเครื่องบิน 
ไรอันแอร์,พบรอยแตก,พบรอยแตกบนเครื่องบิน,โบอิ้ง737-800s,โบอิ้ง,พบรอยแตกบนเครื่องโบอิ้ง